CO POPRAD

Cestovateľský večer v Groteske
2024-12-04 18:30 (Europe/Bratislava) | Groteska art café, Štefánikova 99/72, Poprad, 058 01, Slovenská republika
Pozývame Vás na cestovateľský večer v Groteske
Jozef BEDNÁR a Svetlana BELOVÁ
ARMÉNSKO
KRAJINA DOBRÝCH ĽUDÍ A VÝBORNÉHO JEDLA
streda 4.12. 2024 o 18:30 hod.
v GROTESKA art café v Poprade
Dom kultúry – Štefániková 99/72
vstupné: 5€

Silné reči v Poprad
2024-12-04 19:00 - 21:00 | Kino Tatran, Námestie sv. Egídia 43/86, Poprad, 05801, Slovenská republika
Ježiško už usilovne cvičí brucho, aby vyzeral na Vianoce fit, a čo vy? Stresujete, že darčeky gde? Zabudnite na predvianočný zhon a poďte sa radšej zasmiať na show Silné Reči!
Už 4.12. v Poprade vás budú baviť: Šoko, Matej Adámy, Matej Makovický, Viktor Kryukov
UPOZORNENIE: Vstup na show je až od 15 rokov. Na vystúpenie odporúčame prísť s dostatočným predstihom, aby sme vás mohli riadne usadiť a nezmeškali ste úvod show.
Vstup zozadu, vstupenky len cez www.silnereci.sk

December v Podtatranskej knižnici
2024-12-05 08:00 - 2024-12-31 17:00 | 1. poschodie
Strávte čarovný zimný čas v spoločnosti Podtatranskej knižnice. Máme pripravenú bohatú ponuku podujatí, pre malých aj veľkých!

Cvičenie pre zdravú ženu
2024-12-05 16:30 - 18:00, 2024-12-12 16:30 - 18:00, 2024-12-19 16:30 - 18:00 | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

Mikuláš v Beňovský
2024-12-06 15:00 - 17:00 | Beňovský bistro & market, Sobotské námestie 36, Spišská Sobota, Poprad, 058 01, Slovenská republika
Mikulášske tvorivé dielne
Príchod Mikuláša
Mikulášske balíčky/koledy
rozsvietenie stromčeka
Detská Afterka

Tatrofka 200025000/Black Light/ Wolnera na Koľaji22
2024-12-06 19:00 - 23:00 | Koľaj 22, 49°03'40.4"N 20°17'58.1"E
Mikuláš pre alternatívnych ľudí 🎅🤘☠️
Tatrofka 200025000 vydáva svoje nové EP Petržalský Spajdrmen! V rámci svojej cesty Slovenskom sa zastaví aj v Poprade na Koľaji 22, aby nám ho odprezentovala. Dopĺňať ich budú košickí Black Light a trasheri z Vranova Wolnera. Teš sa!
TATROFKA 200025000
„Tatrofka je poriadny bizár. Na prvý pohľad úplne obyčajná beatdownová kapela. No pod kapotou sa skrýva najambicióznejší hudobný projekt, ktorý slovenská kultúra videla. Ešte žiadnej kapele sa nepodarilo tak trefne referovať o ťažkom a tvrdom živote v betónovej džungli menom Bratislava, jedinom poctivom spôsobe zarábania peňazí, ktoré pozná každý správny Slovák a zároveň pri tom mapovať dianie na slovenskej politickej a šoubiznisovej scéne.“
čítaj viac: https://klubovna.net/slovensky-beatles-tatrofka…/
https://www.instagram.com/tatrofka200025000/
𝗕𝗟𝗔𝗖𝗞 𝗟𝗜𝗚𝗛𝗧
„Pri vymýšľaní názvu kapely sa nám páčilo spojenie tvrdého thrash metalu s jemnejšími melodickými pasážami. Čierne svetlo našu hudbu takto v dvoch slovách vystihuje.“
čítaj viac: https://metalexpress.sk/…/rozhovor-black-light-v…/
https://www.instagram.com/blacklightthrash/
𝗪𝗢𝗟𝗡𝗘𝗥𝗔
Mladá Vranovská kapela. Plnokrvný trash. Nominovaní na Radio Heads Awards 2023 v kategórii najlepší slovenský debut.
https://www.instagram.com/wolnera_/

Vianočné trhy: Hrebienok
2024-12-07 09:00 - 17:00 | Hrebienok, Starý Smokovec 47, Starý Smokovec, Slovenská republika
Tento rok sa po prvýkrát uskutočnia Vianočné trhy na Hrebienku, ktoré prinesú sviatočnú atmosféru priamo do srdca Tatier. Trhy sa budú konať každú sobotu a nedeľu počas adventu a následne od 26. decembra do 6. januára, aby ste si mohli užiť sviatky v krásnom horskom prostredí.

Putovanie za históriou Tatranskej Lomnice
2024-12-07 10:30 - 12:30 | Stretnutie na vlakovej stanici v Tatranskej Lomnici, Tatranská Lomnica, Vysoké Tatry, Slovenská republika
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci DECEMBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
KEDY A KDE SA STRETNEME?
ZA HISTÓRIOU TATRANSKEJ LOMNICE
Čas a miesto stretnutia: 10:30 h I vlaková stanica v Tatranskej Lomnici – hlavný vchod
Zaži jedinečný zážitok a príď historickou električkou na Putovanie po Tatranskej Lomnici.

1. kvetnický adventný jarmok
2024-12-07 14:00 - 17:00 | Lesopark Kvetnica, Kvetnica 66, Poprad, 05801, Slovenská republika
Vážení priatelia a priateľky,
adventný jarmok sa blíži! Už o dva týždne sa stretneme na tomto výnimočnom podujatí. Budúci týždeň vám prezradíme kompletný program aj presné miesto konania.
Tím Kvetnica Žije intenzívne pracuje na dokončení všetkých príprav, aby sme vám priniesli nezabudnuteľnú atmosféru. Tešiť sa môžete na pestrú ponuku remeselníkov, zaujímavý kultúrny program a nádhernú výzdobu, ktorá navodí tú pravú vianočnú náladu.
Zostaňte s nami a sledujte naše novinky!

NASPÄŤ KU KOREŇOM
2024-12-07 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
(Kanada, 46 min, 2021, r. Cassie De Colling)
Príbeh kanadskej snoubordistky Spencer O´Brien, ktorej na vrchole jej úspechov diagnostikovali reumatoidnú artritídu. Spencer sa utiahla do svojho rodného mesta na území Kwakwaka´wakw, kde začala znovu objavovať svoju vlastnú kultúru. Aj keď to často netušíme, naše korene sú našou najväčšou silou.
Vstupné 2 €

Východiscko x Koľaj 22
2024-12-07 21:00 - 23:00 | Koľaj 22, 49°03'40.4"N 20°17'58.1"E
🦩 Drahé sestry a bratia, tanec uzdravuje 💃🏼🕺🏼 Diskotéka je chrámom pohybu 🏛️ Opäť v Poprade, v pozmenenej zostave 💋
𝐕𝐲́𝐜𝐡𝐨𝐝𝐢𝐬𝐜𝐨 je synonymom medzižánrovej tanečnej zábavy. Od chytľavej house music, cez temnejšie polohy italo wave a klubovejší zvuk starého a nového disca, až po smiešny pop a veselé kolotočariny 😎 Neskĺzneme do nudy a žánrových mantinelov – budeš musieť kývkať hlávkou a dupať nôžkami, tomu ver 💜
DJs: Maroš Jambrich, Pilier
soundcloud.com/maros_jambrich
soundcloud.com/pilier
Vstupné: 4 € v predpredaji 5 € na mieste

Večer spomienok na Ivana Bohuša st.
2024-12-09 16:30 | Podtatranská knižnica v Poprade, Podtatranská 1, Poprad
Prešovský samosprávny kraj a podtatranská knižnica v Poprad Vás pozývajú na VEČER SPOMIENOK na Ivana Bohuša st..
Prezentácia personálnej bibliografie o tatranskom historikovi Ivanovi Bohušovi st.. Hostia: Ivan a Iveta Bohušovci.

Cestopisy U Krakena – Indonézia
2024-12-09 18:45 | U Krakena, Námestie svätého Egídia 10/23, Poprad, 05801, Slovenská republika
Drahí priatelia,
dovoľujeme si vás pozvať na prednášku o ďalšej úchvatnej destinácii.
Témou našich druhých cestopisov bude exotická a malebná Indonézia.
O svojich cestách nám opäť prídu porozprávať manželia Alexandra „Saška“ a Peter „Popo“ Popovičovci, ktorí nám naposledy priblížili čaro vzdialeného Mongolska.
Môžete sa tešiť na príjemné chvíle strávené pri vašom obľúbenom nápoji sprevádzané zaujímavými historkami z ciest naprieč ďalším kútom Ázie.
Tešíme sa na vás dňa 09.12.2024 o 18:45.
VSTUPNÉ : DOBROVOĽNÉ (odporúčané 3€)

Hypnóza
2024-12-09 19:00 - 21:00 | Kino Tatran, Námestie sv. Egídia 43/86, Poprad, 05801, Slovenská republika
André a Vera sú partneri nielen v súkromí, ale aj v podnikaní. Všetko podriaďujú vlastnému start-upu. Ich uhladený osobný život musí vyhovovať všetkým škatuľkám, ktoré vedú k úspechu. Práve ich čaká zásadný krok: prestížna súťaž pod vedením uznávaného guru, ktorý otvára brány veľkého biznisu. Prezentácia je pripravená, prejavy vypilované, budúcnosť jasná. Až kým nespokojnú Veru nenapadne zájsť si na hypnoterapiu. Tá odštartuje reťaz udalostí, ktoré odhalia, ako málo majú v skutočnosti hrdinovia svoj život pod kontrolou.
Debutujúci švédsky režisér Ernst de Geer nápadito prepája ostrú satiru na spoločnosť, z ktorej sa vytráca spontánnosť, s nežnou romantickou komédiou o páre, ktorý prežíva vážnu vzťahovú krízu.

Peter Juhás v Poprade
2024-12-09 20:00 | U Dorotky, Tomášikova 3093/2, Poprad, 05801, Slovenská republika
Chceš zažiť poriadnu dávku energie, celej škály emócií a pohody? Tak nesmieš chýbať na tomto špeciálnom koncerte, kde sa predstaví pesničkár Peter Juhás so svojou gitarou.
Na tomto koncerte bude odprezentovaný čerstvo upečený album s názvom “Dobru k Dobrom” a taktiež najznámejšie, doteraz vydané skladby Petra Juhása.
Všetci budeme spievať čo nám budú sily stačiť a my sa tešíme na každého jedného z vás, kto si nájde čas a chuť stráviť s nami tento magický večer v krásnom prostredí.
Vstupné dobrovoľné
(odporúčaná suma 10€ ale ak nemáš, dáš čo máš :))

Talkshow Petra Marcina
2024-12-11 19:00 - 20:30 | Mamut Pub, Moyzesova 5400/28, Poprad, Slovensko, 05801
Najúspešnejšia slovenská TalkShow pridáva v Poprade predstavenie!
Peter Marcin prichádza so zájazdovou verziou najpopulárnejšej slovenskej TalkShow. Môžete sa tešiť na výbornú LIVE atmosféru, pútavé rozhovory, zábavné príhody a scénky, pesničky, či interakcie s divákmi!
Čaká na vás skvelá zostava hostí – raper Kali, herečka Lujza Garajová a herec a imitátor Juraj Ďuriš.
Nenechajte si ujsť skvelý večer plný humoru a vynikajúceho jedla.
Po predstavení sa uskutoční recepcia s účastníkmi show.
Tešiť sa môžete na výborný finger food a výber kvalitných vín, ktoré sú v cene vstupenky.
Vstupenky sú v predaji v sieti Predpredaj.sk: https://predpredaj.zoznam.sk/sk/listky/neskoro-vecer-poprad-2024-12-11/

Trojkolkou do Mongolska s Marekom Slebodníkom
2024-12-11 19:00 - 21:00 | Kino Tatran, Námestie sv. Egídia 43/86, Poprad, 05801, Slovenská republika
Videá, slideshow a rozprávanie s banskobystrickým cestovateľom Marekom Slobodníkom o veľkej ceste z Banskej Bystrice až do ďalekého Mongolska na trojkolke Honde ATC 200 s obojživelnými vozidlami Luaz 967, alias Žltými žabami.
Začalo sa to v roku 2012, keď sme si pri každej rieke v Južnej Amerike vraveli, chcelo by to plávajúce auto! O Luaze sme vedeli a tak neskôr počas expedície vznikla hláška „ALE LUAZ“. Hneď ako sme sa vrátili domov, cestovali sme na Ukrajinu, kde sme si jedno takéto vozidlo kúpili a tak začal príbeh prvej obojživelnej výpravy. Marek Slobodník chcel ostať verný motocyklom, preto pátral po takej, ktorá sa na vode nepotopí a dopočul sa o Honde ATC 200. Prešlo neuveriteľných 11 rokov nekonečných príprav a byrokratických problémov od kúpy prvého Luaza po štart v roku 2024. Tak ako aj prípravy, ani cesta nebola vôbec jednoduchá…
Príďte si vypočuť rozprávanie o tom, ako sme sa s obojživelnými vozidlami dostali až do ďalekého Mongolska. Z Európy naprieč Áziou cez najšialenejší štát v akom sme kedy boli, Turkmenistan. Dozviete sa, prečo sme hranice do Uzbekistanu prešli na lane. Prečo sa Honda ATC prestala vyrábať a prečo na nej nikto nikdy nikde nebol. Porozprávame sa o tom, ako to vyzerá práve teraz v Rusku a čo sa nás pýtali na hraniciach. Spoznáte neskutočnú krásu pohoria Altaj. Uvidíte nielen to, ako sme sa na našich vozidlách plavili, ale aj sa topili. Ako sme boli slovami bez seba z nekonečnej krásy Mongolských plání. Ale nič z toho nebolo pre Mareka tak nádherné, ako to čo zažil doma, hneď po návrate…
Siedmi cestovatelia, 3 mesiace na cestách, 14-tisíc kilometrov a nekonečne veľa problémov počas celej cesty „TROJKOLKOU DO MONGOLSKA“

Občianske zhromaždenie
2024-12-12 18:00 - 19:00 | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na výročné občianske zhromaždenie, ktoré sa uskutoční vo štvrtok 12. decembra o 18:00 hod. na Námestí sv. Egídia pred OC Forum. Na zhromaždení vystúpia aj publicistka Ľuba Lesná, režisér Marek Šulík, hovorca prezidentky Martin Strižinec, ako hudobný hosť vystúpi Lucia Barilová. Po zhromaždení bude o 19:30 v kine Tatran špeciálna projekcia filmu Prezidentka a po nej diskusia s tvorcami.

BRP 31: Jano Gordulič – Podnikateľ s humorom - ZRUŠENÉ!
2024-12-13 08:00 - 11:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Ročník 2024 zavŕšime decembrovým špeciálom s výnimočným hosťom – Jánom Gorduličom!
Ján Gordulič, známy slovenský komik, moderátor, scenárista a producent, nám porozpráva o tom, „Ako podniká s humorom“. Ako zakladateľ a majiteľ standupovej šou Silné reči úspešne skombinoval humor a podnikanie, čím vytvoril jedinečný podnikateľský projekt. Nezmeškajte túto príležitosť ukončiť rok s inšpiráciou, smiechom a zaujímavými pohľadmi na svet biznisu.
Dátum: 13. december 2024
Miesto: Coworking Poprad
Čas: 8:00

O projekte
Biznis raňajky Poprad sú projektom lokálnych, iniciatívnych a kreatívnych partnerov, ktorých cieľom bolo vytvoriť priestor pre vzájomný networking podtatranských podnikateľov. Keďže v Poprade podobné fórum chýbalo, rozhodli sme sa vytvoriť vlastný projekt, ktorý podporí a prepojí miestnu podnikateľskú komunitu. Subjekty stojace za Biznis Raňajkami Poprad sú Coworking Poprad, TatraLab, Luminary, Sady a Dizajn & IT.

Kúpiť lístok

Sklenené fľaše zmeníme na okúzľujúce vianočné svietniky
2024-12-13 17:00 - 19:00 | (F)itcubator n.o., Námestie sv. Egídia 44, Poprad, Slovenská republika
Pozývame Vás na tvorivé stretnutia s LenaMi, tvoríme vlastnými rukami.
Prosíme o rezerváciu na t.č. 0911 362 281 alebo dielnelenami@gmail.com

Maľovanie pri víne #7
2024-12-13 18:00 - 20:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pridaj sa k nám na siedmom workshope Maľovanie pri víne, kde sa tentokrát ponoríme do nočnej atmosféry Paríža a namaľujeme Eiffelovu vežu v noci. Tento večer bude špeciálny nielen svojou témou, ale aj vďaka vianočnému nádychu, ktorý spríjemní spoločné tvorenie.
Pod vedením Lucie Labancovej sa naučíš, ako pracovať s akrylovými farbami a preniesť čaro nočnej scenérie na plátno. Workshop je vhodný pre každého – či už chceš potešiť svojich blízkych vlastnoručne vytvoreným obrazom pod stromček, alebo si chceš oddýchnuť od predvianočného zhonu a užiť si kreatívny večer.
Kedy a kde?
Stretneme sa 13. decembra o 18:00 v Coworkingu Poprad, kde ťa čaká pohodová atmosféra, pohár vína na spríjemnenie tvorby a dokonca aj malé prekvapenie.
Počet miest je obmedzený, preto odporúčame rezervovať si svoje miesto čím skôr. Všetky pomôcky budú zabezpečené, stačí si priniesť len dobrú náladu a chuť tvoriť.
Tešíme sa na teba a na tvoje umelecké dielo, ktoré si odnesieš domov!

Putovanie za históriou Tatranských Matliarov
2024-12-14 10:00 - 12:00 | autobusová zastávka Tatranské Matliare pri Ceste slobody
Spoznajte históriu, pamiatky a zaujímavosti najznámejších tatranských osád počas kultúrno – turistickej prechádzky v mesiaci DECEMBER s profesionálnou turistickou sprievodkyňou, ktorá trvá približne 2 hodiny. VSTUP NA PUTOVANIE JE VOĽNÝ.
Čo sa môžete dozvedieť:
Ktorá osada je najstaršia, kde bývala Maša Haľamová, kedy bol Ľudovít Štúr prvýkrát na Kriváni, kde boli ME v ľadovom hokeji, kde je najvyššie položený tunel na Slovensku, prečo majú Smokovce v erbe slnko, ako vznikol názov osady Smokovec, kde bol postavený prvý bazén v Tatrách, kde všade vyvierajú minerálne pramene v Tatrách, ktorá horská chata je najstaršia, kde sa nachádza chalúpka pani Čenkovej a mnoho ďalších zaujímavých faktov o tatranských osadách, ktoré ste možno ani netušili.
ZA HISTÓRIOU TATRANSKÝCH MATLIAROV
Čas a miesto stretnutia: 10:00 h I autobusová zastávka pri Ceste Slobody
Prehliadka venovaná 100. výročiu úmrtia Franza Kafku, ktorý sa v Matliaroch liečil. Zakončenie pri údolnej stanici lanovky v Tatranskej Lomnici, jedinom projekte Dušana Jurkoviča v Tatrách.
Dátum: 14.12.2024

Keramický workshop
2024-12-14 17:00 - 20:00 | Espresso Bar, Sobotské námestie 14, Poprad - Spišská Sobota, Slovensko, 05801
Pozývame vás na kreatívny a relaxačný keramický worshop, kde si vymodelujete svoj jedinečný hrnček na čaj či kávu.
Strávte príjemné chvíle v atmosfére tvorivosti a pokoja a pripravte si originálny darček pre seba alebo niekoho blízkeho.
Rezervujte si svoje miesto na 0907 977 734

ORIENTÁLNA KRÁSKA Z ČÍNY / GUANGXI DONG FANG MEI
2024-12-14 19:00 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Pozývame vás na ochutnávku ušľachtilého oolongu Orientálna kráska z Číny, obľúbeného čaju Kráľovnej Alžbety II. Jemný čaj so sýto oranžovým nálevom a vôňou sladkého ovocia, ktorá neskôr prechádza až do sýtych medových tónov.
Vstupné: 5 €

Vianočný koncert v Kaštieli Strážky
2024-12-15 16:00 | Kaštieľ Strážky, Ladislava Medňanského 1086/25, Strážky, 05901, Slovenská republika
Obľúbené duo PV Acoustic v decembri zavíta na východ! Príďte si vychutnať výnimočný umelecký zážitok a stráviť príjemný večer plný impozantnej hudby, ktorá vás dokonale naladí na vlnu blížiacich sa sviatkov. Nebudú chýbať ikonické piesne zo známych vianočných rozprávok, tradičné koledy ani najväčšie domáce i zahraničné hity Vianoc v originálnom inštrumentálnom prevedení.
Toto čarovné spojenie sláčika a klávesov si môžete vypočuť už 15. decembra 2024 o 16:00 v priestoroch malebného kaštieľa Strážky v Spišskej Belej. Súčasťou bude aj krátka diskusia s účinkujúcimi, ktorú moderuje redaktor Slovenského rozhlasu Michal Herceg. Vstupné je dobrovoľné. Nakoľko je však kapacita sály obmedzená, svoje miesto si zarezervujte vopred cez jednoduchý formulár.
Pianista Peter Zbranek a huslistka Victoria Linnen sú talentovaní slovenskí umelci, ktorých hudobné improvizácie a unikátne prevedenia známych svetových hitov zaručene oslovia každú generáciu. Mix klavírnej elegancie a husľového šarmu v ich podaní už ohúril množstvo účastníkov svadieb a eventov u nás i v zahraničí. Môžu sa tiež pochváliť niekoľkými spoločnými hudobnými klipmi k legendárnym piesňam od Queenu, Coldplay či Josha Grobana a ako duo sa objavili aj na dvojCD s názvom Sviatočné piano.

POCTA WHITNEY HOUSTON - Vianočný koncert
2024-12-15 19:00 - 20:30 | Dom Kultúry, Štefánikova 99/72, Poprad, 05801, Slovenská republika
Zažite nádhernú vianočnú atmosféru a príďte si vychutnať najväčšie svetové hity, balady, koledy a vianočné piesne v skvelom prevedení a nových aranžmánoch. Natascha Wright a Alfred McCrary spolu s kvartetom La Speranza, už niekoľko rokov prinášajú slovenským divákom v predvianočnom čase tento jedinečný hudobný zážitok. Tentokrát bude koncert obohatený o poctu Whitney Houston. Pozvanie totiž prijala prvá vokalistka a tejto svetovej divy Della Miles. Toto nevšedné spojenie, 3 svetové hlasy, sú jednoducho hudobným zážitkom na celý život !

Nádhera života
2024-12-16 19:00 - 21:00 | Kino Tatran, Námestie sv. Egídia 43/86, Poprad, 05801, Slovenská republika
Posledný rok života Franza Kafku sa vďaka sile lásky stáva jeho najšťastnejším. Nikdy predtým si nedovolil prežívať intimitu tak silno ako teraz, keď trpí tuberkulózou a je závislý od svojej príliš pozornej rodiny. Svetácka Dora Diamantová ho však prijíma takého, aký je. A on prijíma ju. Stretávajú sa v roku 1923 na pobreží Baltského mora, kde sa on zotavuje a ona pracuje v židovskom Volksheime. Spoločne odchádzajú do Berlína a keď sa Franzov zdravotný stav rapídne zhorší, do sanatória v Rakúsku. Necelý rok po ich stretnutí Kafka zomiera. Spomienky na ich spoločné chvíle však budú Doru formovať do konca života.

Zvyky pod Tatrami s dôrazom na vianočné obyčaje
2024-12-17 16:00 | Podtatranské múzeum v Poprade, Vajanského 72/4, Poprad, 05801, Slovenská republika
ZVYKY POD TATRAMI S DÔRAZOM NA VIANOČNÉ OBYČAJE – kalendárny obyčajový cyklus etnologickým očkom
Zvyky a obyčaje od zimy, cez jar, leto až po jeseň nám predstaví etnológ Podtatranského múzea v Poprade Mgr. Peter Kováč, v prednáške s názvom Zvyky pod Tatrami.
Dôraz bude klásť predovšetkým na obyčaje predvianočného a vianočného obdobia. Dozviete sa, ako vyzerali Vianoce pod Tatrami v goralských, rusínskych i slovenských obciach.
Prednáška a malé prekvapenie k tomu sa uskutoční v prednáškových priestoroch Podtatranského múzea v Poprade, Vajanského 72/4, 058 01 Poprad.
Vstupné dobrovoľné.
Zmena programu vyhradená.
